เงินบาทเปิดแข็งค่า 35.74 บ. หลังดอลล์อ่อน
เงินบาทเปิด 35.74 บาท/ดอลลาร์ แข็งค่าจากเย็นวานที่ปิดตลาดที่ระดับ 36.04 บาท/ดอลลาร์ หลังจากดอลลาร์สหรัฐปรับตัวอ่อนค่าลง หลังแบงก์ชาติอังกฤษปรับขึ้นดอกเบี้ย 0.50% ทำให้ตลาดกังวลภาวะเศรษฐกิจถดถอย

เงินบาทเปิด 35.74 บาท/ดอลลาร์ แข็งค่าจากเย็นวานที่ปิดตลาดที่ระดับ 36.04 บาท/ดอลลาร์ หลังจากดอลลาร์สหรัฐปรับตัวอ่อนค่าลง หลังแบงก์ชาติอังกฤษปรับขึ้นดอกเบี้ย 0.50% ทำให้ตลาดกังวลภาวะเศรษฐกิจถดถอย
5 ส.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 35.74 บาท/ดอลลาร์ แข็งค่าจากเย็นวานที่ปิดตลาดที่ระดับ 36.04 บาท/ดอลลาร์ เงินบาทแข็งค่าสอดคล้องกับสกุลเงินอื่นๆ ในภูมิภาค เนื่องจากดอลลาร์สหรัฐปรับตัวอ่อนค่าลง หลังธนาคารกลางอังกฤษ (BoE) มีมติปรับขึ้นดอกเบี้ยนโยบายอีก 0.50% ซึ่งส่งผลให้ตลาดมีความวิตกกังวลเกี่ยวกับภาวะเศรษฐกิจถดถอย
“บาทกลับมาแข็งค่าสุดในรอบ 1 เดือน หลังจาก BoE ขึ้นดอกเบี้ย ซึ่งทำให้ตลาดกังวลเรื่องเศรษฐกิจถดถอย จึงกดดันให้ดอลลาร์สหรัฐอ่อนค่าลงเมื่อเทียบกับสกุลเงินอื่นๆ” นักบริหารเงิน กล่าว
สำหรับวันนี้ ต้องจับตาการรายงานตัวเลขเงินเฟ้อของไทยในเดือนก.ค. และคืนนี้สหรัฐจะรายงานตัวเลขการจ้างงานนอกภาคเกษตรเดือนก.ค.
นักบริหารเงิน คาดว่า วันนี้เงินบาทจะเคลื่อนไหวในกรอบ 35.65-35.90 บาท/ดอลลาร์
THAI BAHT FIX 3M (4 ส.ค.) อยู่ที่ระดับ 0.48320% ส่วน THAI BAHT FIX 6M อยู่ที่ระดับ 0.72195%